**Verejný obstarávateľ:**

Spojená škola, Školská 7, 974 01 Banská Bystrica

**VÝZVA NA PREDKLADANIE PONÚK**

Zákazka s nízkou hodnotou zadávaná podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Predmet zákazky:

**„Výmena umelého trávnika na multifunkčnom ihrisku na Spojenej škole“**

Banská Bystrica, 17.02.2020

............................................

 Ing. Ján Žuffa

 riaditeľ školy

**Pokyny pre uchádzačov**

1. **Identifikácia verejného obstarávateľa**

**Názov:** Spojená škola

**IČO:** 37956108

**Sídlo:** Školská 7, 974 01 Banská Bystrica

**Zastúpený :** Ing. Ján Žuffa, riaditeľ školy

**Telefón:** 048/413 31 13

**E-mail:** soustroj@stonline.sk

**Kontaktná osoba vo veciach verejného obstarávania:**

Meno a priezvisko: Ing. Viktor Lihan

Telefón: 048/413 10 65

E-mail: sssbb@stonline.sk

**Kontaktná osoba vo veciach technických:**

Meno a priezvisko: Mgr. Gabriel Miškuf

Telefón: 048/413 31 13

E-mail: soustroj@stonline.sk

1. **Predmet zákazky:**

Realizované s finančnou podporou Úradu vlády Slovenskej republiky – program „Podpora rozvoja športu na rok 2019“.

* 1. **Názov zákazky:** „Výmena umelého trávnika na multifunkčnom ihrisku na Spojenej škole.“
	2. **Predpokladaná hodnota zákazky:** 21 312,13 EUR bez DPH
	3. **Druh zákazky:** Zákazka na uskutočnenie stavebných prác
	4. **Postup**: Zákazka s nízkou hodnotou podľa 117 zákona č. 343/2015 Z. z.
	5. **CVP kódy:**
* Hlavný predmet: 45236110-4 - Stavebné práce na stavbe plôch pre športové ihriská,
* Doplňujúce predmety: 39293400-6 - Umelý trávnik, 60000000-8 – Dopravné služby (bez prepravy odpadu).
1. **Komplexnosť zákazky:**

Požaduje sa predloženie ponuky na celý predmet zákazky tak, ako je definovaný v tejto Výzve a jej prílohách. Výsledkom verejného obstarávania bude Zmluva o dielo.

1. **Opis predmetu zákazky:**
	1. **Stručný opis**

Predmetom zákazky je obnova multifunkčného ihriska Spojenej školy, Školská 7, 974 01 Banská Bystrica, a to výmenou opotrebovaného športového povrchu za nový umelý trávnik, spĺňajúci všetky podmienky pre plnohodnotný šport v škole. Výmena musí zahŕňať prípravu podkladu, dodávku a montáž nového umelého trávnika s celkovým povrchom 875,25 m2 v kvalite podľa požadovanej špecifikácie a vyznačenie hracích polí. Demontáž a likvidáciu pôvodného povrchu zabezpečí verejný obstarávateľ vlastnými kapacitami.

Rozmery ihriska v metroch: 19,45 m x 45 m (s výbehmi za bránky)

**Podrobný opis predmetu zákazky je uvedený v prílohách tejto Výzvy (Výkaz výmer, Technická špecifikácia, Návrh zmluvy o dielo).**

V prípade, ak sa v podkladoch a vo výkaze výmer uvádzajú konkrétne značky materiálov a výrobkov, je možné v ponuke v súlade s § 42 ods. 3 zákona nahradiť tieto materiály ich ekvivalentnými druhmi min. rovnakých, alebo lepších technických parametrov.

* 1. **Technická špecifikácia –** minimálne požiadavky vrátane tolerancie:

**Materiál:**

Vlas: PE fibrilovaná páska

Podkladová textília: 100% PP

Záter: SBR Latex

Delenie: 3/8“

Farba: zelená (olive green), terakota

Rozmery: 19,45 m x 45 m

|  |  |  |  |
| --- | --- | --- | --- |
| **Vlastnosti** | **Jednotky** | **Parametre** | **Tolerancia** |
| Jemnosť vlasov | dtex | 6.600 | ± 10% |
| Šírka vlasov | mm | 12 | ± 5% |
| Hrúbka vlasov | µm | 65 | ± 10% |
| Plošná hmotnosť vlasov | g/m2 | 1.235 | ± 10% |
| Počet stehov na 10 cm (dĺžka) | -/10 cm | min. 30 |  |
| Počet vpichov/m2 | -/m2 | min. 62.992 |  |
| Počet koncov/m2 | -/m2 | min. 125.984 |  |
| Výška vlasov | mm | 12 | ± 5% |
| Plošná hmotnosť podkladovej textílie | g/m2 | 170 | ± 10% |
| Plošná hmotnosť záterov | g/m2 | 950 | ± 10% |
| Celková plošná hmotnosť | g/m2 | 2.355 | ± 10% |
| Pevnosť ukotvenia vlasov | N | > 30 |  |
| UV stabilita (QUV – lamp A) | hod | min. 3000 |  |
| Stálofarebnosť – šedá stupnica | stupeň | ≥ 4 |  |
| Štand. šírka roľky | m | 4,01 | ± 0,02 |

Verejný obstarávateľ pri výbere technických parametrov vychádzal zo špecifikácie umelej trávy GAME 12.

1. **Miesto a čas dodania predmetu zákazky:**
	1. Spojená škola, Školská 7, 974 01 Banská Bystrica – multifunkčné ihrisko.
	2. Verejný obstarávateľ požaduje realizáciu práce do 10 dní od písomného odovzdania ihriska.
2. **Obhliadka predmetu zákazky:** nie je potrebná. V prípade záujmu je potrebné kontaktovať osobu pre veci technické – Mgr. Gabriel Miškuf.
3. **Možnosť predloženia variantných riešení:** Nepovoľuje sa.
4. **Typ zmluvy:**
	1. Na predmet zákazky bude uzavretá Zmluva o dielo.
	2. Zmluva o dielo nadobudne platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia a po kontrole procesu verejného obstarávania a podpise grantovej zmluvy. V prípade neschválenia procesu verejného obstarávania poskytovateľom dotácie a nepodpísania grantovej zmluvy si verejný obstarávateľ vyhradzuje zmluvu anulovať, resp. zmluva nenadobudne účinnosť.
5. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**
	1. Predmet zákazky bude financovaný z prostriedkov programu Úradu vlády SR – Podpora rozvoja športu 2019 so spolufinancovaním verejného obstarávateľa.
	2. Úhrada faktúry bude realizovaná bezhotovostným prevodom v zmysle platných predpisov. Predložená faktúra bude vystavená na základe preberacieho protokolu. Splatnosť faktúr bude 30 dní odo dňa jej doručenia verejnému obstarávateľovi.

Ďalšie podmienky týkajúce sa financovania predmetu zákazky sú uvedené v návrhu Zmluvy o dielo, ktorá je prílohou č. 3 tejto výzvy.

1. **Predkladanie a označenie ponúk**

Oznámenie, odovzdávanie podkladov a dorozumievanie medzi verejným obstarávateľom a záujemcami /uchádzačmi bude uskutočňované prostredníctvom elektronickej komunikácie –
e-mailom, alebo osobne.

* 1. **Lehota na predkladanie ponúk**

Uchádzač predloží svoju cenovú ponuku na poskytnutie uvedených služieb do **24.02.2020 do 9:00 hod.**

* 1. **Spôsob predloženia ponúk**

Ponuky je potrebné predložiť písomne (poštou, doručovateľskou službou alebo osobne) **na adresu verejného obstarávateľa** uvedenú v tejto výzve.

Uchádzač svoju ponuku doručí v uzatvorenej obálke s označením **„Neotvárať“** a heslom **„SOŠ Spojená – výmena trávnika“**. Prevzatie ponuky bude doručovateľovi potvrdené.

Uchádzač predloží ponuku na celý predmet zákazky. Ponuky sa predkladajú v slovenskom jazyku.

1. **Podmienky účasti a dokumenty požadované verejným obstarávateľom**

**Osobné postavenie**

Uchádzač musí spĺňať podmienky účasti týkajúce sa osobného postavenia podľa § 32 ods. 1, písm. e) a písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) spôsobom podľa § 32 alebo § 152 zákona o verejnom obstarávaní. V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

* 1. Uchádzač má oprávnenie dodávať tovar podľa § 32 ods. 1 písm. e), (živnostenské oprávnenie alebo výpis z obchodného registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky **– uchádzač predkladá ako kópiu.**
	2. Uchádzač nemá uložený zákaz účasti vo verejnom obstarávaní podľa § 32 ods. 1 písm. f), **uchádzač predkladá čestné prehlásenie** (podľa Prílohy č. 5 tejto výzvy) **s uvedenými identifikačnými údajmi a podpisom**

**Ekonomické a finančné postavenie:**

Nepožaduje sa.

**Technická alebo odborná spôsobilosť:**

Nepožaduje sa.

**Ďalšie požiadavky na uchádzača:**

* 1. Úspešný uchádzač najneskôr k podpisu zmluvy **predloží technický list od výrobcu umelého trávnika**
	2. Uchádzač nesmie byť v konflikte záujmov a nesmie mať nijaké spojenie na ostatných uchádzačov zúčastnených v tomto zadávaní predmetnej zákazky.
1. **Kritériá na hodnotenie ponúk a ich uplatnenie**

Kritérium: najnižšia cena za predmet zákazky celkom spolu vrátane DPH uvedená v eur. **V prípade, že uchádzač nie je platca DPH, uvedie to vo svojej ponuke.**

Uchádzač vo svojej ponuke predloží vyplnené a podpísané prílohy – Pr.č.1 „Výkaz výmer“, Pr.č.2 „Návrh uchádzača na plnenie kritéria“, Pr. č.3 „Návrh zmluvy o dielo“, Pr. č. 4 „Technická špecifikácia, Pr. č. 5 Čestné prehlásenie uchádzača.

1. **Mena a ceny uvádzané v ponuke:**

Navrhovaná zmluvná cena musí byť stanovená podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR
č. 18/1996 Z. z. o cenách v znení neskorších predpisov.

Uchádzačom navrhovaná cena bude vyjadrená v Eurách.

Ak je uchádzač platcom dane z pridanej hodnoty (ďalej len „DPH“), cenu uvedie v zložení:

Cena za predmet zákazky v Eur (bez DPH)

Výška DPH v Eur

Celková cena v Eur (s DPH)

Ak uchádzač nie je platcom DPH, uvedie celkovú cenu. Na skutočnosť, že nie je platiteľom DPH, upozorní/uvedie v ponuke.

1. **Obsah ponuky**

Ponuka predložená uchádzačom musí obsahovať tieto doklady:

* + **Identifikačné údaje uchádzača** v rozsahu: obchodné meno, sídlo alebo miesto podnikania, zoznam členov štatutárneho orgánu s uvedením ich mena a priezviska, kontaktné údaje uchádzača na komunikáciu s verejným obstarávateľom – meno kontaktnej osoby, tel. číslo,
	e-mailová adresa.
	+ **Dokladovanie podmienok účasti** podľa bodu 11.1 a 11.2 tejto výzvy.
	+ **Prílohu č. 1 Výkaz výmer** – položkovitý rozpočet vyplnený a podpísaný uchádzačom.
	+ **Prílohu č. 2 Návrh uchádzača na plnenie kritéria** – vyplnený a podpísaný uchádzačom
	+ **Prílohu č**. **3** **Návrh zmluvy o dielo** – vyplnený a podpísaný uchádzačom
	+ **Prílohu č**. **4 Technická špecifikácia** – opis ponúkaného umelého trávnika – vyplnený a podpísaný uchádzačom
	+ **Prílohu č**. **5 Čestné prehlásenie uchádzača** – vyplnené a podpísané uchádzačom
1. **Ďalšie informácie verejného obstarávateľa**
	1. Uchádzač nesmie byť v konflikte záujmov a nesmie mať nijaké spojenie na ostatných zúčastnených v tomto zadávaní predmetnej zákazky.
	2. Verejný obstarávateľ neuzavrie zmluvu s uchádzačom, ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní a ak konflikt záujmov podľa § 23 zákona o verejnom obstarávaní nemožno odstrániť inými účinnými opatreniami.
	3. Verejný obstarávateľ oznámi výsledok verejného obstarávania uchádzačom písomnou alebo elektronickou formou.
	4. Od úspešného uchádzača bude verejný obstarávateľ vyžadovať, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch
	(v prípade fyzickej osoby: meno, priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia (s výnimkou dodávateľa tovarov) a predložil čestné vyhlásenie podpísané osobou oprávnenou konať za uchádzača, že subdodávatelia spĺňajú podmienky účasti podľa § 32 ods. 1 písm. e)zákona o verejnom obstarávaní vo vzťahu k tej časti predmetu zákazky, ktorú má tento subdodávateľ plniť.
	5. Verejný obstarávateľ neuzavrie zmluvu s uchádzačom, ktorý má povinnosť zapísania do registra partnerov verejného sektora a nie je zapísaný v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaný v registri partnerov verejného sektora.
	6. Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa. Ponuky uchádzačov musia byť vypracované v rozsahu a forme podľa požiadaviek verejného obstarávateľa stanovených v tejto výzve a jej prílohách. Všetky výdavky spojené s prípravou, predložením dokladov a predložením ponuky znáša výhradné uchádzač bez finančného nároku voči verejnému obstarávateľovi.

Prílohy k tejto výzve:

č. 1 Výkaz výmer

č. 2 Návrh uchádzača na plnenie kritéria

č. 3 Návrh zmluvy o dielo

č. 4 Technická špecifikácia – opis ponúkaného umelého trávnika

č. 5 Čestné prehlásenie - § 32 ods. 1 písm. f)

V Banskej Bystrici, 17.02.2020

...........................................................

 Ing. Ján Žuffa

 riaditeľ školy